মোশাররফ হোসেন খান : শৈশবে আব্বাজানের কাছ থেকে শুনতে শুনতে এবং তারপর লেখাপড়া করতে করতেই। তার সাথে প্রকৃতির চারপাশ দেখতে দেখতে অনেক শিখেছি। আমাদের বাড়িটি এমন এক জায়গায়, যার পাশেই অবারিত বিশাল মাঠ, বিল, গাছগাছালির বাগান প্রভৃতি রয়েছে। ফসলের মাঠ, পাখির ডাক, বিলে মাছ ও ডাহুকের হাতছানি এসব তো ছিলো আমার কবিতা রচনার উপভোগ্য উপাদান। আর কৃষকের হাল চাষ, কামার-কুমার ও জেলেদের জাল দিয়ে মাছ ধরার দৃশ্যসহ কত যে উপাদান আমাকে কবি হতে সাহায্য করেছে, তা বলে শেষ করা যাবে না। মেঠোপথ, বনফুল গন্ধ আমাকে মাতোয়রা করে রাখতো। নীল আকাশের চাঁদনি রাত কিংবা মেঘঢাকা আকাশ ও বৃষ্টির ছন্দ আমাকে উদ্বেলিত করে তুলতো। শরৎ কিংবা হেমন্ত, শীত কিংবা গ্রীষ্ম, বর্ষা কিংবা বসন্তÑ প্রতিটি ঋতুই আমার ছিলো একেকটি ঝলমলে কবিতার নোটবুক। এখনও তো সেগুলোই আমাকে সবসময় লেখার প্রেরণা দিয়ে যায়।